**Ministru kabineta rīkojuma projekta**

**„Par Limbažu Profesionālā vidusskolas likvidāciju”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt.  Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldības padotībā” (turpmāk – Informatīvais ziņojums), kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principa, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot profesionālās izglītības iestādēm ar PIKC statusu. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.61.apakšpunktu Limbažu Profesionālā vidusskola (turpmāk – vidusskola) ir ministrijas padotības iestāde.  Vidusskolā uz 2014.gada 1.janvāri mācās 199 izglītojamie, t.sk. Eiropas Sociālā fonda (turpmāk – ESF) finansētās grupās – 14 izglītojamie (PROF-2 dati).  Vidusskola 2013./2014.m.g īsteno šādas izglītības programmas: „Kokizstrādājumu izgatavošana” (51 izglītojamais) ar profesionālajām kvalifikācijām – galdnieka palīgs, galdnieks, būvizstrādājumu galdnieks, „Būvdarbi” (70 izglītojamie) ar profesionālajām kvalifikācijām – flīzētājs, apdares darbu tehniķis, „Autotransports” (36 izglītojamie) ar profesionālo kvalifikāciju – automehāniķis un „Komerczinības” (28 izglītojamie) ar profesionālo kvalifikāciju – tūrisma pakalpojumu komercdarbinieks. Vidusskola kā sadarbības partneris ESF 1.2.1.1.3.apakšaktivitātes projektā „Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai” īsteno programmu „Komerczinības” (14 izglītojamie) ar profesionālo kvalifikāciju – tūrisma pakalpojumu komercdarbinieks.  Izglītojamo skaits vidusskolā pēdējos gados samazinās (2010.gadā – 281, 2011.gadā – 276 , 2012.gadā - 273 ) un uz 2013.gada 1.oktobri tie bija 211 izglītojamie (PROF-2 dati). Vidusskolai ir grūtības ar uzņemšanas plāna izpildi. Daudzas mācību grupas ir ar nelielu izglītojamo skaitu – 7-10 izglītojamie grupā.  Vidusskola īsteno darba tirgum nepieciešamas izglītības programmas, taču materiāli tehniskā bāze ir novecojusi. Vidusskola nespēj piesaistīt pamatskolu beidzējus, ņemot vērā, ka Limbažos ir trīs vispārizglītojošās vidusskolas. Lai uzlabotu vidusskolas izglītības programmu īstenošanas materiāli tehnisko bāzi, ir nepieciešams valsts budžeta un Eiropas Savienības (turpmāk – ES) fondu finansējums. Tā kā vidusskolai valsts budžeta finansējums tiek piešķirts saskaņā ar Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” un ir atkarīgs no izglītojamo skaita vidusskolā, tas ir nepietiekams izglītības programmu materiāli tehniskās bāzes uzlabošanai. Savukārt, ES fondu finansējums nav pieejams mazai izglītības iestādei ar nelielu izglītojamo skaitu un bez attīstības perspektīvas.  Ņemot vērā demogrāfisko situāciju turpmākajos gados, vidusskola maza izglītojamo skaita dēļ kā patstāvīga izglītības iestāde nevarēs pastāvēt, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu izglītojamo skaitam nesamērīgi lielo vidusskolas platību un infrastruktūras uzturēšanas izdevumus. Nepietiekamais finansējums var ietekmēt arī izglītības kvalitāti, jo nebūs iespējams uzlabot esošo izglītības programmu īstenošanas materiāli tehnisko bāzi, un jaunu darba tirgum nepieciešamu izglītības programmu ieviešanu.  Pamatojoties uz ministrijas lūgumu, Limbažu novada pašvaldība izvērtēja iespēju pārņemt vidusskolu pašvaldības padotībā. Limbažu novada pašvaldība 2013.gada 16.oktobrī informēja ministriju, ka vidusskolai būtu jāsaglabā valsts izglītības iestādes statuss. Limbažu novada Dome 2014.gada 30.janvāra ārkārtas sēdē, uzklausot vidusskolas viedokli par turpmākās attīstības iespēju, pieņēma lēmumu (prot. Nr.2 2.§) atbalstīt vidusskolas pievienošanu PIKC „Rīgas Valsts tehnikums” (turpmāk –tehnikums), veidojot vidusskolu par tehnikuma struktūrvienību Limbažos.  Ministrija, izvērtējot Limbažu novada Domes lēmumu, nolēma, ka vidusskolas pievienošana ministrijas padotībā esošajam tehnikumam ir visoptimālākais risinājums. Vidusskolas pievienošana tehnikumam, kā rezultātā vidusskola kļūst par tehnikuma mācību vietu Limbažos, ir objektīvi nepieciešama. Pievienojot vidusskolu tehnikumam, ņemot vērā tehnikuma prestižu, finansiālās iespējas attīstīt mācību vietu Limbažos, kā arī spēju piesaistīt ES fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma mācību vietā Limbažos. Tādējādi tiek saglabāta pieejamība kvalitatīvai izglītībai reģionā un nodrošināta vidusskolas kā tehnikuma mācību vietas attīstība.  Ņemot vērā minēto, ministrija ir izstrādājusi Ministru kabineta rīkojuma projektu „Par Limbažu Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2014.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju.  Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2014.gadam vidusskolai apstiprinātajiem valsts budžeta līdzekļiem.  Tehnikums mācību vietā Limbažos turpinās īstenot visas vidusskolas profesionālās izglītības programmas. Šo programmu īstenošanu turpinās vidusskolas pedagogi, bet mācību vietas Limbažos saimniecisko darbību un nekustamo īpašumu uzturēšanu nodrošinās vidusskolas tehniskie darbinieki.  Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, ietekmes uz apakšprogrammai apstiprināto budžetu nebūs.Likvidējot vidusskolu, valsts finansēto izglītojamo skaits nesamazinās, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Limbažos turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2014.gadam apstiprinātā valsts budžeta dotācija no vispārējiem ieņēmumiem ir 436509 euro apmērā.  Tehnikums pārņems vidusskolas pārvaldīšanā un vidusskolas bilancē esošos šādus valsts un valstij piekrītošos nekustamo īpašumu objektus:  1) valstij ministrijas personā piekrītošo būvi (būves kadastra apzīmējums 6601 001 0195 001) Zeļļu ielā 5, Limbažos, Limbažu novadā;  2) valstij ministrijas personā piekrītošo nekustamo īpašumu (nekustamā īpašuma kadastra Nr.6601 001 0127) – divas zemes vienības (zemes vienību kadastra apzīmējums 6601 001 0127 un 6601 001 0274) un trīs būves (būvju kadastra apzīmējumi 6601 001 0127 003, 6601 001 0127 004 un 6601 001 0127 005 – Zeļļu ielā 9, Limbažos, Limbažu novadā;  3) 1/57 domājamo daļu no nekustamā īpašuma „Viekaži” (nekustamā īpašuma kadastra Nr.6601 001 0094) – zemes vienības (zemes vienības kadastra apzīmējums 6601 001 0094) daļu 1209 m2 platībā un būvi (būves kadastra apzīmējums 6601 001 0094 003) – Limbažos, Limbažu novadā. Īpašuma tiesības uz minētā nekustamā īpašuma daļu reģistrētas zemesgrāmatā uz valsts vārda ministrijas personā;  4) valstij ministrijas personā piekrītošo būvju nekustamo īpašumu (nekustamā īpašuma kadastra Nr.6601 501 0029) – būvi (būves kadastra apzīmējums 6601 001 0094 010) – Zeļļu ielā 8, Limbažos, Limbažu novadā;  5) valstij ministrijas personā piekrītošo nekustamo īpašumu (nekustamā īpašuma kadastra Nr.6601 001 0185) – zemes vienību (zemes vienības kadastra apzīmējums 6601 001 0185) un trīs būves (būvju kadastra apzīmējumi 6601 001 0185 001, 6601 001 0185 002 un 6601 001 0185 003) Zeļļu ielā 7, Limbažos, Limbažu novadā;  6) valstij ministrijas personā piekrītošo būvju nekustamo īpašumu (nekustamā īpašuma kadastra Nr.6601 501 0028) – trīs būves (būvju kadastra apzīmējumi 6601 001 0094 007, 6601 001 0194 008 un 6601 001 0094 012) – Zeļļu ielā 9, Limbažos, Limbažu novadā;  7) valstij ministrijas personā piekrītošo nekustamo īpašumu (nekustamā īpašuma kadastra Nr.6601 001 0086) – zemes vienību (zemes vienības kadastra apzīmējums 6601 001 0086) un būvi (būves kadastra apzīmējums 6601 001 0086 001) – Zeļļu ielā 1, Limbažos, Limbažu novadā;  9) valstij ministrijas personā piekrītošo būvi (būves kadastra apzīmējums 6601 001 0195 002) Zeļļu ielā 5, Limbažos, Limbažu novadā.  Tehnikums pēc minēto valsts un valstij piekrītošo nekustamo īpašumu objektu pārņemšanas izvērtēs to nepieciešamību tehnikuma funkciju nodrošināšanai un atbilstoši pieņemtajam lēmumam tiks risināts jautājums par mācību procesam nevajadzīgo valsts un valstij piekrītošo nekustamo īpašumu objektu nodošanu atsavināšanai.  Vidusskola nav īstenojusi projektus Eiropas Reģionālās attīstības fonda (turpmāk – ERAF) un Klimata pārmaiņu finanšu instrumenta ietvaros, tomēr tā ir bijusi labuma guvēja ministrijas īstenotajā ERAF 3.2.2.1.2.apakšaktivitātes „Izglītības iestāžu informatizācija” projektā „Izglītības un zinātnes ministrijas padotībā esošo izglītības iestāžu informatizācija” (turpmāk – ERAF projekts), vienošanās Nr.2010/0105/3DP/3.2.2.1.2/09/IPIA/VIAA/500.  Saskaņā ar Ministru kabineta 2008.gada 5.augusta noteikumu Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija” (turpmāk – Noteikumi Nr.649) 55.punktā noteikto finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas. ERAF projekta ietvaros vidusskola tika apgādāta ar 23 stacionārajiem datoriem 22 797,62 euro (16 022,26 latu) apmērā, 2 portatīvajiem datoriem 3 056,93 euro (2 148,42 latu) apmērā, un 1 multimediju komplektu 3 962,20 euro (2 784,65 latu) apmērā, kā arī vidusskolā tika uzstādīts datu un elektrotīkls 1 vienība.  Ievērojot to, ka ERAF projekts atrodas piecu gadu pēcuzraudzības periodā, Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 57.panta 1.punkta izpratnē ERAF projekta labuma guvēju – izglītības iestāžu likvidācija nav uzskatāma par būtisku izmaiņu, ja finansējuma saņēmējs nodrošina 3.2.2.1.2.apakšaktivitātes mērķa – izglītības iestāžu nodrošināšana ar atbilstošu, izmaksu efektīvu, drošu un uzticamu informācijas un komunikāciju tehnoloģiju (turpmāk – IKT) infrastruktūru, lai izglītības iestādēs un izglītības procesā plašāk un efektīvāk izmantotu IKT, tādējādi uzlabojot izglītības kvalitāti un efektivitāti – saglabāšanu, finansējuma saņēmējam piecu gadu laikā pēc projekta īstenošanas, nodrošinot projekta atbilstību Noteikumu Nr.649 2.pielikuma „Projekta vērtēšanas kritēriji” 2.sadaļas „Projekta atbilstības kritēriji” 18., 19., 20., 21., 22. un 23.punktam.  Lai saglabātu ERAF projekta rezultātus, ievērojot, ka IKT vienības ir uzskaitītas ministrijas bilancē un saskaņā ar patapinājumu līgumiem nodotas lietošanā labuma guvējiem, ERAF projekta atbildīgā iestāde ir izvērtējusi ar Ministru kabineta rīkojumu paredzētās pārmaiņas vidusskolā atbilstoši noteikumos Nr.649 noteiktajiem projekta atbilstības kritērijiem un, ievērojot to, ka vidusskolu likvidējot tās izglītības programmas, funkcijas, tiesības, saistības, prasības, finanšu līdzekļi, bilancē esošā kustamā manta, lietvedība un arhīvs tiek nodoti tehnikumam, kā rezultātā vidusskola kļūst par tehnikuma mācību vietu Limbažos, saglabājot visus vidusskolas izglītojamos un programmas, konstatē, ka:  (1) gadījumā, ja ministrija būtu izvēlējusies vidusskolas reorganizēt atbilstoši Valsts pārvaldes iekārtas likuma 15.panta 3.daļas 2.punktam, t.i., apvienojot to ar citu iestādi vai vairākām citām iestādēm, — rezultātā uz reorganizējamo institūciju bāzes izveidojot jaunu iestādi, būtība nemainītos – vidusskola faktiski tiktu likvidēta, jo arī minētajā gadījumā reorganizējamās institūcijas faktiski tiek likvidētas un jaunveidojamā iestāde ir reorganizējamo institūciju funkciju, tiesību, saistību, prasību, finanšu līdzekļu, bilancē esošās kustamās mantas, lietvedības un arhīva pārņēmēja;  (2) tehnikums ir finansējuma saņēmējs un labuma guvējs ERAF 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” otrās projektu iesniegumu atlases kārtas ietvaros, kā rezultātā, atbilstoši Noteikumu Nr.649 2.pielikuma „Projekta vērtēšanas kritēriji” 2.sadaļas „Projekta atbilstības kritēriji” 18., 19. un 20.punktam, tehnikums kā vidusskolas izglītības programmu, funkciju, tiesību, saistību, prasību, finanšu līdzekļu, bilancē esošās kustamās mantas, lietvedības un arhīva pārņēmējs nevar saņemt ERAF projekta ietvaros vidusskolai piegādātos 2 portatīvos datorus un 1 multimediju tehnikas komplektu (vērtējot no ERAF projekta izmaksu attiecināmības viedokļa);  (3) tehnikums kā vidusskolas izglītības programmu, funkciju, tiesību, saistību, prasību, finanšu līdzekļu, bilancē esošās kustamās mantas, lietvedības un arhīva pārņēmējs var saņemt ERAF projekta ietvaros vidusskolai piegādātos 23 stacionāros datorus.  Ievērojot minēto, 2 portatīvie datori un multimediju komplekts faktiski var tikt nodoti tehnikumam, tomēr šo informācijas un komunikācijas tehnoloģiju vienību izmaksas būs neattiecināmas finansēšanai no ERAF, jo visi ERAF projekta labuma guvēji ir saņēmuši vienu multimediju komplektu un portatīvos datorus atbilstoši Noteikumos Nr.649 noteiktajiem projekta atbilstības kritērijiem. 3.2.2.1.2.apakšaktivitātes projektu iesniegumu atlases kritērijus 2008.gadā bija izstrādājusi Īpašo uzdevumu ministrija elektroniskā pārvaldes lietās. Konstatētā iespējamā neatbilstība atbilstoši Noteikumu Nr.649 2.pielikuma „Projekta vērtēšanas kritēriji” 2.sadaļas „Projekta atbilstības kritēriji” 18., 19. un 20.punktam, ir neatbilstība Ministru kabineta 2010.gada 10.augusta noteikumu Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” 2.1.apakšpunkta izpratnē, kas nosaka, ka neatbilstība ir jebkurš Latvijas Republikas vai Eiropas Savienības tiesību akta pārkāpums, kas atbilst Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Savienības Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006), 2.panta 7.punktam. Regulas Nr.1083/2006 2.panta 7.punkts nosaka, ka „neatbilstība” ir jebkurš Kopienas tiesību aktu pārkāpums, kas noticis saimnieciskās darbības subjekta darbības vai bezdarbības dēļ un kas rada vai varētu radīt kaitējumu Eiropas Savienības vispārējam budžetam, prasot no vispārējā budžeta segt nepamatotu izdevumu daļu. Ievērojot minēto, ERAF projektā pēc vidusskolas likvidācijas radīsies neatbilstoši veiktās izmaksas indikatīvi kopumā 7 019,13 euro (4 933,07 latu) apmērā un tās ministrija paredz segt no saviem budžeta līdzekļiem, jo saskaņā ar Ministru kabineta 2010.gada 10.augusta noteikumos Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus” noteikto neatbilstoši veiktās izmaksas ir atgūstamas no ministrijas kā ERAF projekta finansējuma saņēmēja. Ministrijas rīcība, sedzot ERAF projektā neatbilstoši veiktās izmaksas 7 019,13 euro (4 933,07 latu) apjomā no ministrijas budžeta, ir atzīstama par samērojumu un valstij izdevīgāko risinājumu, jo vidusskola ar tik mazu izglītojamo skaitu un tam neadekvātām uzturēšanas izmaksām nespēj nodrošināt turpmāko darbību vidusskolai atbilstoši izglītojamo skaitam piešķirtā valsts budžeta ietvaros. Ministrija nevar pieļaut neracionālu un neefektīvu valsts budžeta līdzekļu tērēšanu, lai nodrošinātu vidusskolas kā atsevišķas izglītības iestādes uzturēšanu vēl 2014.gadā un turpmākajos gados. Lēmumu par neatbilstoši veiktiem izdevumiem ERAF projektā pieņem līgumslēdzējs – Valsts izglītības attīstības aģentūra, kas rīkojas saskaņā ar Valsts izglītības attīstības aģentūras 2012.gada 15.marta iekšējiem noteikumiem Nr.1-41.2/3 „Kārtība, kādā Valsts izglītības attīstības aģentūra ziņo par Eiropas Savienības fondu projektu īstenošanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstoši veiktos izdevumus”.  Lai novērstu situācijas, kad ES fondu līdzekļi tiek novirzīti profesionālās izglītības iestādēm, kuras projekta pēcuzraudzības periodā tiek reorganizētas vai likvidētas, ministrija ES fondu ieguldījumus profesionālās izglītības iestādēs plāno atbilstoši Profesionālās izglītības iestāžu tīkla optimizācijas pamatnostādnēs 2010.-2015.gadam noteiktajam.  Kā sadarbības partneris vidusskola piedalās ESF finansētos projektos:  1) Valsts izglītības attīstības aģentūras īstenotajā projektā "Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai", vienošanās Nr.2010/0284/1DP/1.2.1.1.3/10/IPIA/ VIAA/001;  2) ministrijas īstenotajā projektā "Sākotnējās profesionālās izglītības pievilcības veicināšana", vienošanās Nr.2009/0001/1DP/1.2.1.1.4/08/IPIA/VIAA/001.  Kā sadarbības partneris vidusskola piedalījās ESF finansētā un Valsts izglītības satura centra īstenotajā projektā "Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana", vienošanās Nr.2010/0043/1DP/1.2.1.1.2/09/IPIA/VIAA/ 001 (projekta īstenošana noslēgusies 2013.gada 31.decembrī). | | | | |
| 3. | Projekta izstrādē iesaistītās institūcijas | | Ministrija, tehnikums, vidusskola. | | | | |
| 4. | Cita informācija | | Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. Ņemot vērā, ka vidusskola ir iniciators idejai par vidusskolas pievienošanu tehnikumam, minētais jautājums tika skatīts vidusskolas 2013.gada 26.augusta un 2014.gada 7.janvāra pedagoģiskās padomes sēdēs, kurās vidusskolas kolektīvs vienbalsīgi atbalstīja vidusskolas kā tehnikuma struktūrvienības turpmāko attīstību. Tehnikums iesaistījās vidusskolas kā tehnikuma struktūrvienības attīstības plānošanā ar 2014.gada 5.janvāri. Vidusskolas pievienošana tehnikumam tika vienbalsīgi atbalstīta tehnikuma 2014.gada 3.februāra vadības sēdē.  Ministrija atbalstīja vidusskolas un tehnikuma kopīgi izstrādāto vidusskolas turpmākās attīstības risinājumu, kurā plānots vidusskolu pievienot tehnikumam ar 2014.gada 1.septembri, un izstrādāja šo projektu. Ministrija nosūtīja šo projektu vidusskolai un tehnikumam saskaņošanai 2014.gada 11.februārī. Vidusskola un tehnikums projektu saskaņoja.  Vidusskolas darbinieki iepazīstināti ar projektu 2014.gada 14.februāra pedagoģiskās padomes sēdē. Projekts tika atbalstīts. Par vidusskolas pievienošanu tehnikumam informēti izglītojamie vidusskolas izglītojamo audzināšanas sanāksmē un viņu vecāki ar izglītojamo starpniecību.  Tehnikuma darbinieki tika iepazīstināti ar projektu tehnikuma 2014.gada 26.februāra pedagoģiskās padomes sēdē.  Informācija par vidusskolas pievienošanu tehnikumam ievietota vidusskolas mājaslapā: www.profskola.lv, 2014.gada 25.februārī publicēta laikrakstā Neatkarīgā Rīta Avīze, 2014.gada 27.februārī ievietota mājaslapā: www.apollo.lv un 2014.gada 5.martā publicēta Limbažu novada laikrakstā „Auseklis”.  Informācija par tehnikuma reģionālo struktūrvienību izveidi ievietota tehnikuma mājaslapā: www.rvt.lv, norādot arī saiti uz vidusskolas mājaslapu. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Vidusskolas 199 izglītojamie, kuri turpinās iegūt izglītību tajā paša vietā Limbažos, kurā atradīsies tehnikuma teritoriālā struktūrvienība – tehnikuma izglītības programmu īstenošanas vieta.  Vidusskolas 24 pedagogi un 26 pārējie darbinieki, kuri turpinās strādāt Limbažos kā tehnikuma izglītības programmu īstenošanas vietā.  Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Pievienojot vidusskolu tehnikumam, paplašināsies piedāvāto programmu klāsts, pilnveidosies izglītības programmu īstenošanas materiāli tehniskā bāze un uzlabosies izglītības kvalitāte tehnikuma mācību vietā Limbažos, piesaistot ES finansējumu, kā rezultātā tiks sagatavoti darba tirgus prasībām atbilstoši un tautsaimniecībai, t.sk. Limbažu novada tautsaimniecības attīstībai, nepieciešamie speciālisti. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2014.gads** | | | Turpmākie trīs gadi (*euro*) | | |
| **2015.g.** | **2016.g.** | **2017.g.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 464114 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 464114  27605 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 464114 | | 0 | 0 | 0 | 0 |
| 2.1. valsts pamatbudžets | | 464114 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Finanšu ietekmes uz budžetu nav. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Nav | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.61.apakšpunktu. Izpildes termiņš ir 2015.gada 1.marts. | | | | | |
| 2. | Atbildīgā institūcija | Ministrija | | | | | |
| 3. | Cita informācija | Nav | | | | | |

**Anotācijas V sadaļa** – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izvērtēšanā plānots iesaistīt Profesionālās izglītības biedrību, kā arī jautājumu skatīt Profesionālās izglītības un nodarbinātības trīspusējās sadarbības apakšpadomes sēdē.  Ministrijas mājaslapā tiks ievietota aktuāla informācija par vidusskolas pievienošanu tehnikumam. |
| 2. | Sabiedrības līdzdalība projekta izstrādē | Projekta izstrādē piedalās vidusskola, tehnikums, pašvaldība. Sabiedrības plašāka līdzdalība nav nepieciešama, jo minētais jautājums ir saistīts ar Pamatnostādnēs un Informatīvajā ziņojumā noteikto un sabiedrībā apspriesto. Jautājums par profesionālās izglītības iestāžu tīkla sakārtošanu saskaņā ar normatīvajos aktos noteikto ir ministrijas kompetencē. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, vidusskola un tehnikums. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam. |
| 3. | Cita informācija | Nav |

Izglītības un zinātnes ministre I.Druviete

Vizē:

Valsts sekretāre S.Liepiņa

25.03.2014. 14:30

3188

Dz.Gorbunova

67047855, dzintra.gorbunova@izm.gov.lv

V.Dadzīte

67047751, velga.dadzite@izm.gov.lv

M.Adamane

67047756, madara.adamane@izm.gov.lv

V.Krēslina

67047814, valda.kreslina@izm.gov.lv